S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	Ing. Viera Obertová 	
Pracovisko:                         	KŠÚ v Nitre, oddelenie odborných a metodických činností	
Pracovné zaradenie: 	Odborný radca 	

2. Zahraničná pracovná cesta:
Štát:	Česká republika	
Mesto:	Pardubice	
Vykonaná v doch:	22. 05. 2012 – 24. 05. 2012	
Účel cesty:	Účasť na konferencii „Školní stravování 2012“	

3. Rámcový program pobytu: 
22. máj 2012 – príchod do Pardubíc v popoludňajších hodinách
22. máj 2012 – účasť konferencii -  Výchova ku zdravému životnému štýlu
23. máj 2012 – účasť na celodennom programe konferencie – Racionálne využívanie surovín    
                         a konveniencí
24. máj 2012 – účasť na konferencii – Hygiena a bezpečnosť práce v školskej jedálni
24. máj 2012 – záver o 11.30 hod. , odchod a príchod na Slovensko vo večerných hodinách.

4. Stručný priebeh rokovaní, resp. študijného pobytu:
Konferencia o školskom stravovaní bola zameraná na výchovu ku zdravému životnému štýlu, racionálne využívanie surovín a konveniencií v školskom stravovaní, novela vyhlášky o školskom stravovaní so zameraním sa na diétny stravovací režim detí a žiakov. 

Cieľom podujatia bolo oboznámiť odbornú verejnosť so situáciou detskej nadváhy a obezity v ČR a spôsoby, akými škola a jej školská jedáleň môže ovplyvniť túto situáciu. Na konferencii odznela prezentácia odborného pohľadu na používanie surovín z hľadiska kvalitatívneho a postoj k používaniu konvenientných potravín v školskom stravovaní.  Vykreslené boli snahy odborníkov presadiť určité legislatívne zmeny v školskom stravovaní vo vzťahu k novým požiadavkám odbornej ale aj rodičovskej verejnosti napr. diétny stravovací režim v školských jedálňach.
Program prvého dňa uzavrela pracovná večera, na ktorej sa zúčastnili zástupkyne krajských školských úradov SR a zástupkyňa MŠVVaŠ SR na tému „Školské stravovanie na Slovensku, legislatíva a praktická aplikácia v praxi. 
V druhý deň rokovania na požiadanie organizátorov boli zástupkyňou MŠVVaŠ SR prezentované informácie o legislatívnom zabezpečení školského stravovania, o uvažovanom návrhu obsahovej reformy so zameraním sa na stravovanie detí s osobitným stravovacím režimom, so sociálnou odkázanosťou, stravovanie športovo-talentovanej mládeže a na stravovanie žiakov stredných škôl. V tomto bloku bol prezentovaný aj národný projekt MŠVVaŠ SR e-model HACCP a metrologický program pre školské stravovanie.
V tretí deň rokovania boli prijaté odporúčania a ďalšie kroky pre budúcnosť vo väzbe           na iniciatívne kroky, ktoré by viedli k rokovaniu na úrovni MŠM a T ČR.
5. Odporúčané závery:
Je potrebné venovať zvýšenú starostlivosť prevencii nadváhy, obezity tak v ČR ako aj na Slovensku zabezpečením školského stravovania ako formy investície štátu do zdravia mladej generácie, vrátane riešenia problematiky zabezpečenia starostlivosti o deti so sociálnou odkázanosťou, detí s osobitným stravovacím režimom a o stravovanie špecifického problému výživy žiakov stredných škôl s využitím medzinárodných skúseností. 

6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u zamestnanca zúčastneného predmetnej konferencii na oddelení odborných a metodických činností. 

7. Osobitne vyhodnotený očakávaný prínos ZPC:
Účasť na tomto stretnutí rozšírila naše poznanie o možnostiach ďalšieho pokračovania realizácie školského stravovania v rámci prevencie nadváhy a obezity detí a žiakov škôl ako jednu z najefektívnejšie vynaložených investícií s vysokou návratnosťou v rezorte zdravotníctva, v oblasti nezamestnanosti a pod.

8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk

Súhlasím so zverejnením správy na internete.

Správu vypracovala: Ing. Viera Obertová		
Dátum: 28. 05. 2012			

Správu schválil: Mgr. Krisztína Száz, prednostka KŠÚ v Nitre